ניקולס הולט

ניקולס קרדוק הולט (באנגלית: Nicholas Caradoc Hoult; נולד ב-7 בדצמבר 1989) הוא שחקן אנגלי. נודע בעיקר בשל תפקידיו בתור מרקוס ברוור בסרט "רווק פלוס ילד", האנק מק'קוי/חיה הצעיר בסרטי "אקס-מן", הזומבי אר בסרט "מת עליה", ג'ק בסרט "ג'ק צייד הענקים", בתור נוקס בסרט "מקס הזועם: כביש הזעם"; ובשל תפקידיו הטלוויזיוניים בתור טוני סטונם בסדרת הנוער "סקינס", ובתור פיוטר השלישי, קיסר רוסיה בסדרה התקופתית הסאטירית "קתרינה".

ביולי 2025 משחק בסרט "סופרמן" בתפקיד לקס לות'ר.

ביוגרפיה
הולט נולד בווקינגהאם שבמחוז ברקשייר, אנגליה שבממלכה המאוחדת, כבן השלישי מבין ארבעת ילדיהם של גלניס (לבית בראון), מורה לפסנתר, ורוג'ר הולט, טייס בחברת בריטיש איירווייז. לו אח בכור בשם ג'יימס, אחות גדולה בשם רוסאנה, ואחות צעירה בשם קלריסטה. דודה-רבא שלו הייתה השחקנית והזמרת אנה ניגל.

בילדותו ניגן בטרומבון כחבר במקהלה המקומית. בנעוריו שיחק כדורסל.

 קריירה 
ממוזער|הולט, 2009
הולט התגלה בגיל שלוש כשישב עם אמו בקהל בזמן הצגה. הבמאי הבחין בו והציע לאמו של ניקולס להכניס אותו לתחום המשחק. לאחר שסיים את לימודיו התיכוניים, למד בבית הספר לתיאטרון של סילביה יאנג, בהופעת בכורה בסרט "Intimate Relations" מ-1996 בו שיחק בתפקיד ראשי.

הוא שיחק בעיקר בטלוויזיה, עד הצלחתו עם סרט הקולנוע "רווק פלוס ילד", בו גילם את מרקוס בן ה-12, כבנו של דמות שגילם יו גרנט.

במהלך לימודיו בבית הספר התיכון, גילם הולט תפקיד ראשי בשתי העונות הראשונות של סדרת הנעורים "סקינס" בה גילם את תפקידו של טוני סטונם. הולט היה מועמד לפרס בשל תפקיד זה.

ב-2004 הוא שיחק בסדרת הטלוויזיה הקנדית "Mystery Hunters" ובשנת שיחק בסרטו של ריצ'רד אי. גרנט "בלה בלה". בשנת 2007 שיחק בסרט הטלוויזיה "Coming Down The Mountain" על פי תסריט של מארק האדון.

בשנת 2009 שיחק לראשונה על הבמה כשששיחק בהצגה "New Boy" המבוססת על רומן מאת ויליאם סטקליף. באותה שנה, שיחק הולט בסרט "סינגל מן" בבימויו של טום פורד, המבוסס על רומן בעל אותו שם מאת כריסטופר אישרווד.

בטקס פרסי האקדמיה הבריטי לקולנוע השישים ושלושה היה מועמד בקטגוריית "פרס השחקן העולה", אולם הפסיד לקריסטן סטיוארט. הולט החליף את הדוגמן הספרדי ג'ון קורטג'רנה כפנים החדשות של קולקציית משקפי השמש והראייה של מעצב העל טום פורד, לאביב 2010.

ב-25 במרץ 2010, שיחק בקליפ לשיר "Lez Be Friends" של להקת מידנייט ביסט. ב-8 ביולי 2010, הוא נכנס לתודעה הציבורית כשלוהק לגלם את דמותו של חיה בסרט "אקס מן: ההתחלה" בבימויו של מת'יו ווהן. הולט נבחר על ידי MTV לאחד מרשימת "פורצי הדרך שכדאי לצפות בהם לשנת 2011", שפורסמה באתר האינטרנט של הערוץ.

בקיץ 2011 גילם את דמותו של חיה/האנק מק'קוי הצעיר בסרט הלייב-אקשן וגיבורי-העל "אקס-מן: ההתחלה" מבית מארוול קומיקס ואולפני פוקס. בנוסף ב-2014, שב לגלם את דמותו של חיה/האנק מק'קוי בסרט ההמשך "אקס-מן: העתיד שהיה", תפקיד אותו חזר לגלם גם בסרטים "אקס-מן: אפוקליפסה" (2016) ו"אקס-מן: הפניקס האפלה" (2019).

ב-2013 עלה לאקרנים סרט האימה הרומנטי "מת עליה" בכיכובו לצדה של טרסה פאלמר; סרט שעוסק רומן בין זומבי לבת אנוש. בנוסף ב-2013, עלה לאקרנים סרט הפנטזיה "ג'ק צייד הענקים", גם כן בכיכובו; הסרט הוא עיבוד הוליוודי למעשייה "ג'ק ואפון הפלא".

בשנת 2014 שיחק בסרט המדע הבדיוני "Young Ones".

בשנת 2015 שיחק בסרט המתח "מקומות אפלים", ובסרט הפעולה הפוסט-אפוקליפטי "מקס הזועם: כביש הזעם".

בשנת 2016 שיחק בתפקיד הראשי בסרט "שווים", ובסרט האנימציה "שפיצים" בדיבוב האמריקאי.

בשנת 2017 שיחק בתפקיד הראשי בסרט "התנגשות", בסרט הדרמה הרומנטית "יחסים פתוחים", ובסרט המלחמה "ארמון חול" בנטפליקס.

בשנת 2018 שיחק בסרט זוכה פרס האוסקר "המועדפת" של הבמאי היווני יורגוס לנתימוס.

בשנת 2019 גילם את הסופר ג'. ר. ר. טולקין בסרט ביוגרפי על אודות חייו "טולקין". בהמשך השנה שיחק בסרט הביוגרפי האוסטרלי "ההיסטוריה האמיתית של כנופיית קלי"; המגולל את סיפורו של הפושע ושודד הדרכים האוסטרלי נד קלי.

בשנים 2020–2023 גילם את דמותו של פיוטר השלישי, קיסר רוסיה בסדרה התקופתית הסאטירית "קתרינה" מבית שירות הסטרימינג הולו; תפקיד שבגינו היה מועמד לפרסי גלובוס הזהב לשחקן הטוב ביותר בסדרה קומית או מוזיקלית שנתיים ברצף.

ביולי 2025 משחק בסרט גיבורי-העל "סופרמן" מבית DC קומיקס שעלה לאקרנים, בתפקיד לקס לות'ר.

 חיים אישיים
בשנת 2010 החל לצאת עם השחקנית האמריקאית ג'ניפר לורנס, עמיתתו לסרט "אקס-מן: ההתחלה". השניים אמנם נפרדו זמנית ב-2012, אם כי חזרו שוב במהלך צילומי סרט ההמשך "אקס-מן: העתיד שהיה", עד שנפרדו סופית לקראת סיום הצילומים ב-2014.

החל ממרץ 2017, הוא בזוגיות עם הדוגמנית האמריקאית בריאנה הולי, ולהם שני ילדים משותפים.

הולט הוא פילנתרופ ותומך במספר קרנות צדקה שמסייעות לילדים נזקקים.

הוא גם נודע באהדתו לספורט מוטורי ובפרט למרוץ מכוניות.

 פילמוגרפיה 

 קולנוע 
+שנהסרטתפקידהערות1996Intimate Relationsבובי2002רווק פלוס ילדמרקוס ברוור2005בלה בלהראלף קומפטוןהחזאימייק2006ילדים מתבגריםבלייק2009סינגל מןקני פוטר2010התנגשות הטיטאניםיוסיביוס2011אקס-מן: ההתחלהד"ר הנרי "האנק" מק'קוי / חיה (ביסט)2013מת עליהRג'ק צייד הענקיםג'ק2014Young Onesפלאםאקס-מן: העתיד שהיהד"ר הנרי "האנק" מק'קוי / חיה (ביסט)2015מקומות אפליםלייל ווירת'מקס הזועם: כביש הזעםנוקסהרוג את חבריךסטיבן סטלפוקס2016שוויםסיילסאקס-מן: אפוקליפסהד"ר הנרי "האנק" מק'קוי / חיה (ביסט)שפיציםאל גרוסודיבוב אמריקאיהתנגשותקייסי סטיין2017המורד בשדה השיפוןג'רום דייוויד סלינג'ריחסים פתוחיםמרטיןארמון חול (אנ')מאט2018דדפול 2ד"ר הנרי "האנק" מק'קוי / חיה (ביסט)ללא קרדיטהמועדפתרוברט הארלי, רוזן אוקספורד (אנ')2019המלחמה על הכוחניקולה טסלהטולקין (אנ')ג'. ר. ר. טולקיןאקס-מן: הפניקס האפלהד"ר הנרי "האנק" מק'קוי / חיהההיסטוריה האמיתית של כנופיית קליפיצפטריק2020הבנקאימאט שטיינר2021עד במנוסהפטריק בלאקוול2022התפריטטיילר2023רנפילד ר. מ. רנפילד (אנ')2024גארפילדג'ון ארבוקל (אנ')דיבובנוספרטותומאס האטרמושבע מס' 2ג'סטין קמפהמסדרבוב מתיוס2025סופרמןלקס לות'ר2026How to Rob a BankTBAAlpha GangCry to HeavenThe One

 טלוויזיה 
+שנהסדרהתפקידהערות1996חדר מיוןקרייג מוריסיפרק: "It Ain't Me, Babe"1997Mr White Goes to Westminsteג'וןסרט טלוויזיה של ערוץ 4 הבריטי1998עדות אילמתטום אוונס2 פרקים1999סיפורי המסתורין של רות רנדלבאריפרק: "The Fallen Curtain"2000The Billיו אוסטיןפרק: "The Squad"2001רופאיםקונור פינץ'פרק: "Unfinished Business"הולבי סיטיאוסקר בנקספרק: "Borrowed Time"Magic Grandadטום3 פרקיםלהעיר את המתיםמקס ברייסון2 פרקיםWorld of Pubמגיש פינה בטלוויזיהפרק: "Sixties"2002השופט ג'ון דידג'ייסון פאוולפרק: "Everyone's Child"Murder in Mindאנדרו ויילשרפרק: "Memories"2003Starבראדלי פישר7 פרקים2004Keen Eddieאדוארס מיילספרק: "Who Wants to Be in a Club That Would Have Me as a Member?"2007Coming Down the Mountainדייוויד פיליפססרט טלוויזיה של BBC One2007–2008סקינסאנתוני "טוני" סטונם (אנ')תפקיד מרכזי (עונות 1–2); 19 פרקים2008וולנדרסטפן פרידמןפרק: "Sidetracked"2012רובוט צ'יקןהארי פוטר / קפטן אמריקהדיבוב; פרק: "Collateral Damage in Gang Turf War"2018גבעת ווטרשיפפיברדיבוב; 4 פרקים2020 - 2021Crossing Swordsפטריקדיבוב; 20 פרקים2020–2023קתרינהפיוטר השלישי, קיסר רוסיהתפקיד מרכזי (עונות 1–2), תפקיד חוזר (עונה 3); 29 פרקים
מועמדויות:

פרס גלובוס הזהב לשחקן הטוב ביותר בסדרה קומית או מוזיקלית (2020, 2021)

פרס סטלייט לשחקן הטוב ביותר בסדרה קומית או מוזיקלית (2020)

פרס גילדת שחקני המסך לשחקן הטוב ביותר בסדרה קומית (אנ') (2020)

קישורים חיצוניים



הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:זוכי פרס בחירת הנוער
קטגוריה:אנגלים שנולדו ב-1989